stanford-oval/wikipedia huggingface dataset:
ฟุตบอลหญิงทีมชาติญี่ปุ่น
ประวัติ > ฟุตบอลโลก 2003 และ 2007

ในการแข่งขันฟุตบอลโลกหญิง 2003 ญี่ปุ่นอยู่ร่วมกลุ่มกับเยอรมนี, แคนาดา และทีมหน้าใหม่อย่างอาร์เจนตินา ญี่ปุ่นเริ่มต้นด้วยการเอาชนะอาร์เจนตินา 6–0 แต่พวกเธอแพ้ทีมแชมป์ในครั้งนั้นอย่างเยอรมนี 0–3 และแพ้แคนาดาซึ่งจบในอันดับ 4 ของการแข่งขันไป 1–3 ตกรอบแรก
ต่อมาในฟุตบอลโลกหญิง 2007 ญี่ปุ่นอยู่ร่วมกลุ่มกับเยอรมนี, อาร์เจนตินา และอังกฤษ ญี่ปุ่นสามารถเสมอกับอังกฤษได้ 2–2 และเอาชนะอาร์เจนตินา 1–0 แต่แพ้เยอรมนีในนัดสุดท้าย 0–2 ตกรอบแรก และไม่มีใครคาดคิดว่าความล้มเหลวในฟุตบอลโลกสองสมัยติดต่อกันจะนำไปสู่ความสำเร็จใน ค.ศ. 2011
ประวัติ > ยุคทอง > ฟุตบอลโลก 2011

ญี่ปุ่นได้สิทธิ์ร่วมแข่งขันฟุตบอลโลกหญิง 2011 ในฐานะทีมอันดับสามจากการแข่งขันเอเชียนคัพหญิงใน ค.ศ. 2010 และหลังจากจบอันดับสองในรอบแบ่งกลุ่มฟุตบอลโลก ญี่ปุ่นเอาชนะเยอรมนีได้ 1–0 ในรอบก่อนรองชนะเลิศ ตามด้วยการชนะสวีเดน 3–1 ผ่านเข้าชิงชนะเลิศไปพบสหรัฐ และสามารถเอาชนะได้ในการดวลจุดโทษหลังจากเสมอกันในช่วงต่อเวลาพิเศษ 2–2 สร้างประวัติศาสตร์คว้าแชมป์โลกครั้งแรก โดยเป็นทีมฟุตบอลหญิงทีมแรกของเอเชียที่ชนะเลิศการแข่งขันฟุตบอลโลก และความสำเร็จนี้เกิดขึ้นหลังจากการชนะเลิศการแข่งขันเอเชียนคัพ 2011 ของทีมฟุตบอลชายญี่ปุ่น ถือเป็นปีที่ประสบความสำเร็จมากที่สุดของวงการฟุตบอลญี่ปุ่น
ประวัติ > ยุคทอง > โอลิมปิกฤดูร้อน 2012

ญี่ปุ่นร่วมแข่งขันโอลิมปิกฤดูร้อน 2012 ในฐานะทีมอันดับหนึ่งจากการแข่งขันรอบคัดเลือกในเดือนธันวาคม ค.ศ. 2011 เพียง 6 สัปดาห์หลังจากคว้าแชมป์ฟุตบอลโลก ญี่ปุ่นจบในอันดับสองของกลุ่มตามหลังสวีเดน และเอาชนะบราซิล 2–0 ในรอบก่อนรองชนะเลิศ ตามด้วยการชนะฝรั่งเศส 2–1 ในรอบรองชนะเลิศ ซึ่งฝรั่งเศสเป็นทีมที่เอาชนะญี่ปุ่นได้ในเกมกระชับมิตรก่อนการแข่งขันโอลิมปิก
ในรอบชิงชนะเลิศเป็นการพบกันอีกครั้งของคู่ชิงชนะเลิศฟุตบอลโลก 2011 แต่ในครั้งนี้ญี่ปุ่นเป็นฝ่ายแพ้สหรัฐ 1–2 ทำได้เพียงคว้าเหรียญเงินไปครอง โดยสหรัฐได้สองประตูจาก คาร์ลี ลอยด์ ในขณะที่ ยูกิ นางาซาโตะ ทำประตูให้ญี่ปุ่น
ประวัติ > ยุคทอง > เอเชียนคัพ 2014

แม้จะชนะเลิศการแข่งขันฟุตบอลโลก 2011 แต่ทีมฟุตบอลหญิงของญี่ปุ่นเข้าร่วมการแข่งขัน ฟุตบอลหญิงเอเชียนคัพ 2014 โดยไม่เคยชนะเลิศรายการนี้มาก่อน พวกเธออยู่ร่วมกลุ่มเดียวกับทีมแชมป์เก่าอย่างออสเตรเลีย, เจ้าภาพอย่างเวียดนาม และทีมหน้าใหม่อย่างจอร์แดน ญี่ปุ่นประเดิมด้วยการเสมอออสเตรเลีย 2–2 และเอาชนะเวียดนาม (4–0) และจอร์แดน (7–0) ไปอย่างง่ายดายในสองนัดต่อมา จบรอบแบ่งกลุ่มในฐานะทีมอันดับหนึ่งด้วยผลประตูได้เสียที่ดีกว่าออสเตรเลีย
ในรอบรองชนะเลิศญี่ปุ่นต้องเล่นกับจีนถึงช่วงต่อเวลาก่อนจะเอาชนะไปได้ 2–1 และพบออสเตรเลียในรอบชิงชนะเลิศ ก่อนจะเอาชนะได้ 1–0 จากประตูของ อาซึสะ อิวะชิมิซุ คว้าแชมป์เป็นสมัยแรก และความสำเร็จในรายการนี้ทำให้พวกเธอได้รับการยกย่องเป็น "ทีมราชินีแห่งทวีปเอเชีย" และถือเป็นทีมฟุตบอลหญิงทีมแรกของเอเชียที่คว้าแชมป์ฟุตบอลโลกและเอเชียนคัพได้ทั้งสองรายการ และจากผลงานอันโดดเด่นในรายการนี้ร่วมกับออสเตรเลีย, จีน, เกาหลีใต้ และทีมหน้าใหม่อย่างทีมชาติไทย ส่งผลให้ทุกทีมได้สิทธิ์แข่งขันฟุตบอลโลกหญิง 2015 ที่ประเทศแคนาดาในปีต่อไป
ประวัติ > ยุคทอง > ฟุตบอลโลก 2015

ทีมฟุตบอลหญิงของญี่ปุ่นในฐานะทีมอันดับ 4 ของโลกในขณะนั้น ถูกจับสลากอยู่ในกลุ่มซีร่วมกับเอกวาดอร์ซึ่งลงแข่งขันครั้งแรก, สวิตเซอร์แลนด์ และแคเมอรูน ญี่ปุ่นเอาชนะได้ทั้งสามนัด ไปพบกับเนเธอร์แลนด์ซึ่งลงแข่งขันครั้งแรกในรอบ 16 ทีมสุดท้าย ญี่ปุ่นเอาชนะได้ 2–1 ตามด้วยการชนะออสเตรเลียซึ่งพบกันในรอบชิงชนะเลิศเอเชียนคัพครั้งที่แล้ว 1–0 จากประตูของ มานะ อิวะบุจิ
ญี่ปุ่นพบอังกฤษในรอบรองชนะเลิศ ทั้งสองทีมเล่นกันอย่างสนุก ญี่ปุ่นนั้นออกนำไปก่อนจากจุดโทษของ อายะ มิยะมะ แต่อังกฤษก็ได้จุดโทษตีเสมอจาก ฟารา วิลเลียมส์ และเกมดำเนินไปอย่างสูสีก่อนที่ญี่ปุ่นจะมาได้ประตูชัยในช่วงทดเวลาบาดเจ็บ จากการทำเข้าประตูตัวเองของผู้เล่นอังกฤษ ลอรา บาสเซ็ตต์ ผ่านเข้าชิงชนะเลิศไปพบคู่ปรับเก่าอย่างสหรัฐในรอบชิงชนะเลิศ
โชคไม่ดีที่ในครั้งนี้ญี่ปุ่นไม่สามารถต่อกรกับสหรัฐได้ โดยญี่ปุ่นเสียถึงสี่ประตูในระยะเวลาเพียง 16 นาทีแรก โดย คาร์ลี ลอยด์ ผู้เล่นคนสำคัญของสหรัฐทำแฮตทริกด้วยการยิง 3 ประตู และแม้ญี่ปุ่นจะตามเอาคืนได้สองประตูในช่วงครึ่งหลัง พวกเธอก็เสียอีกหนึ่งประตู เกมจบลงโดยความพ่ายแพ้ด้วยผลประตู 2–5 ของญี่ปุ่น ได้เพียงรองแชมป์
ประวัติ > ยุคทอง > เอเชียนคัพ 2018

ญี่ปุ่นยังคงประสบความสำเร็จอย่างต่อเนื่อง โดยป้องกันแชมป์เอเชียนคัพได้อีกครั้งในการแข่งขัน ฟุตบอลหญิงเอเชียนคัพ 2018 แม้พวกเธอเกือบจะไม่ผ่านรอบแบ่งกลุ่มด้วยการมี 5 คะแนนเท่ากับออสเตรเลีย และเกาหลีใต้ และมีเฮดทูเฮดที่เท่ากับเกาหลีใต้ แต่ญี่ปุ่นผ่านเข้ารอบด้วยจำนวนประตูที่ยิงได้มากกว่า พวกเธอเอาชนะจีนในรอบรองชนะเลิศ 3–1 เข้าไปพบกับออสเตรเลียอีกครั้งในรอบชิงชนะเลิศเช่นเดียวกับในการแข่งขัน 4 ปีที่แล้ว และญี่ปุ่นก็เอาชนะได้อีกครั้งด้วยผลประตู 1–0 คว้าแชมป์เอเชียนคัพสมัยที่สอง
ประวัติ > ปัจจุบัน

ญี่ปุ่นไม่ประสบความสำเร็จในฟุตบอลโลกหญิง 2019 ที่ประเทศฝรั่งเศส พวกเธออยู่ในกลุ่มดีร่วมกับอังกฤษ, อาร์เจนตินา และสกอตแลนด์ ผ่านเข้ารอบในฐานะทีมอันดับสองของกลุ่มด้วย 4 คะแนน แต่ก็ตกรอบ 16 ทีมสุดท้ายโดยแพ้เนเธอร์แลนด์ 1–2 ต่อมา ประเทศญี่ปุ่นเป็นเจ้าภาพโอลิมปิกฤดูร้อน 2020 ทีมฟุตบอลหญิงของญี่ปุ่นผ่านรอบแบ่งกลุ่มในฐานะทีมอันดับสามตามหลังสหราชอาณาจักรและแคนาดา แต่ก็ยุติเส้นทางไว้ที่รอบก่อนรองชนะเลิศโดยแพ้สวีเดน 1–3
ผู้ฝึกสอนปัจจุบัน

| ตำแหน่ง | รายชื่อ |
| --- | --- |
ผู้ฝึกสอน:  ฟุโตะชิ อิเกดะ
ผู้ช่วยผู้ฝึกสอน:   โทโมมิ มิยาโมโตะ
ผู้ช่วยผู้ฝึกสอน:  มิชิอิสะ คาโนะ
ผู้ฝึกสอนผู้รักษาประตู:  โทชิฮิโระ นิชิริ
ผู้ฝึกสอนด้านสมรรถภาพ:  เคซูเกะ โอสึกะ
อันดับโลก

อันดับที่ดีทีสุด   การเปลี่ยนแปลงอันดับที่ดีที่สุด   อันดับที่แย่ที่สุด   การเปลี่ยนแปลงอันดับที่แย่ที่สุด
| อันดับโลกของทีมชาติญี่ปุ่น |
| --- | --- | --- | --- | --- | --- | --- | --- | --- | --- | --- | --- |
|  | อันดับ | ปี | จำนวนนัด | ชนะ | แพ้ | เสมอ | ดีที่สุด | ดีที่สุด | แย่ที่สุด | แย่ที่สุด |  |
|  | อันดับ | ปี | จำนวนนัด | ชนะ | แพ้ | เสมอ | อันดับ | การเปลี่ยนแปลง | อันดับ | การเปลี่ยนแปลง |  |
|  | 13  (10 ธันวาคม 2021) | 2022 | 0 | 0 | 0 | 0 | 13 |  | 13 |  |  |
|  | 13 | 2021 | 11 | 6 | 3 | 2 | 10 | 1 | 13 (10 ธันวาคม) | 3 |  |
ดูเพิ่ม

ฟุตบอลในประเทศญี่ปุ่น
ฟุตบอลทีมชาติญี่ปุ่น
ฟุตซอลทีมชาติญี่ปุ่น
ฟุตบอลโลกหญิง
เอเชียนคัพหญิง
โอลิมปิกฤดูร้อน
แหล่งข้อมูลอื่น

Official website at JFA.jp (ในภาษาอังกฤษ)
Japan profile at FIFA.com
Japan at FIFA.com
ทีมนะเดะชิโกะใน ค.ศ. 2013
การแข่งขันฟุตบอลโลกหญิง 2015 รอบชิงชนะเลิศระหว่างญี่ปุ่นและสหรัฐ
ริซะ ทาจิบานะ (นักแสดงภาพยนตร์ลามก)

บทความนี้เกี่ยวกับนักแสดงภาพยนตร์ลามก สำหรับไอดอลญี่ปุ่น ดูที่ ริสะ ทาจิบานะ (ไอดอลญี่ปุ่น)
| ริสะ ทาจิบานะ Risa Tachibana |
| --- | --- |
เกิด: ทากามัตสึ เอริ  (1993-05-18) 18 พฤษภาคม ค.ศ. 1993 (31 ปี) จังหวัดยามานาชิ ประเทศญี่ปุ่น
อาชีพ: นักแสดง
ริสะ ทาจิบานะ (ญี่ปุ่น: 橘梨紗 อังกฤษ: Risa Tachibana) เป็นนักแสดงภาพยนตร์ลามกชาวญี่ปุ่น เธอมีชื่อเดิมว่า เอริ ทากามัตสึ
ประวัติ

เธอเคยเป็นเด็กฝึกงานของวง AKB48 อยู่แค่ไม่กี่เดือนก็ตัดสินใจออกจากวง โดยประกาศจบการศึกษาในปี 2010 แล้วมาเข้าสู่วงการ AV ในปี 2013 ใช้ชื่อในวงการ AV ว่า ทาจิบานะ ริซะ (อังกฤษ: Risa Tachibana) เธอมีผลงานที่ทำให้เธอมีชื่อเสียง ทำให้เธอประสบความสำเร็จเป็นอย่างมาก นอกจากนี้เธอยังได้รับการโหวตจากคนเกาหลีให้ติดอันดับ 7 ของผู้หญิงที่สวยที่สุดในเอเชียอีกด้วย
แต่ทว่าเธอก็มีผลงานให้แฟนคลับภาพยนตร์ AV ได้ดูกันเพียงแค่ 4 เรื่องเท่านั้นก่อนจะตัดสินใจลาออกจากวงการ และกลายเป็นข่าวอื้อฉาวในเวลาต่อมาว่าเธอนั้นได้ผันตัวไปขายบริการทางเพศ โดยคิดค่าบริการในเวลา 120 นาทีสูงถึง 800,000 เยน หรือประมาณ 265,600 บาท โดยชูกัน โพสต์ (Shukan Post) นิตยสารรายสัปดาห์ชื่อดังของญี่ปุ่นได้เปิดเผยว่าทากามัตสึ ได้แอบรับงานเป็นสาวขายบริการทางโทรศัพท์ให้กับสถานบริการทางเพศชั้นสูงแห่งหนึ่งในกรุงโตเกียวโดยใช้ชื่อว่า “มาริ อิโนอูเอะ” ซึ่งทางเว็บไซต์ของทางสถานบริการก็ได้มีการลงโฆษณาว่าเธอรับขายบริการอยู่
เหตุผลหนึ่งที่หนังที่เธอแสดงไม่มีคำว่า Idol หรือ Icon มาเป็นจุดขายเหมือนอดีตสมาชิก AKB48 ที่ผันตัวมาเป็นนักแสดงภาพยนตร์ลามกในก่อนหน้านี้ ก็น่าจะเป็นเพราะว่าเธอยังเป็นแค่เด็กฝึกงานไม่ได้เป็นสมาชิก AKB48 เต็มตัวเหมือนคนอื่น ๆ นั่นเอง แต่อย่างไรก็ดีมีแฟนคลับจำนวนไม่น้อยที่รู้สึกประทับใจกับบทบาทการแสดงหนัง AV ของเธอโดยเฉพาะกับผลงานที่เปิดตัวเธอเข้าสู่วงการอย่างเรื่อง star-409 AV Debut – Risa Tachibana。 ที่แม้จะเป็นผลงานการแสดงเพียงแค่เรื่องแรกแต่เธอก็ทำหน้าที่ได้ดีมาก ๆ ไม่ว่าจะเป็นการแสดงอารมณ์ความรู้สึกผ่านทางสีหน้าแววตา ท่าทางเขินอาย ความไร้เดียงสาที่อยู่ในระดับกำลังพอดีไม่มากไปไม่น้อยไป และยังมีพัฒนาการทางด้านฝีมือการแสดงให้เห็นอย่างเด่นชัดจากเรื่อง star-424 Cosplay Continuous Extreme Orgasm Risa Tachibana ซึ่งเป็นผลงานอีกเรื่องหนึ่งที่เธอแสดงได้อย่างยอดเยี่ยม
ประวัติ > ผลงานการถ่ายแบบ

Growing（2 ก.ค. 2013 Soft On Demand）ISBN 978-4-921218-94-2
แหล่งข้อมูลอื่น

SODStarとしてAV DEBUT เก็บถาวร 2013-01-16 ที่ เวย์แบ็กแมชชีน
มิสแกรนด์ญี่ปุ่น

| --- | --- |
ก่อตั้ง: 2556
ประเภท: การประกวดความงาม
สํานักงานใหญ่: โตเกียว
ที่ตั้ง:  ญี่ปุ่น
สมาชิก  : มิสแกรนด์อินเตอร์เนชันแนล
ภาษาทางการ : ญี่ปุ่น
ผู้อำนวยการประกวด: เอริโกะ โยชิอิ
องค์กรแม่: มิสแกรนด์อินเตอร์เนชันแนล
เว็บไซต์: เว็บไซต์มิสแกรนด์ญี่ปุ่น
ลำดับเวลาของผู้ได้รับใบอนุญาตมิสแกรนด์ญี่ปุ่น
มิสแกรนด์ญี่ปุ่น (อังกฤษ: Miss Grand Japan; ญี่ปุ่น: ミス・グランド・ジャパン) เป็นการประกวดนางงามระดับประเทศของญี่ปุ่น เพื่อคัดเลือกตัวแทนเข้าร่วมการประกวดมิสแกรนด์อินเตอร์เนชันแนล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2015 โดยก่อนหน้า ตั้งแต่ปี ค.ศ. 2013 – 2014 นั้น ผู้ดำรงตำแหน่งมิสแกรนด์ญี่ปุ่นจะมาจากการแต่งตั้งให้ดำรงตำแหน่ง ผู้อำนวยการกองประกวดมิสแกรนด์ญี่ปุ่นในปัจจุบัน คือ เอริโกะ โยชิอิ (Eriko Yoshii) ซึ่งได้รับสิทธิ์การจัดส่งตัวแทนญี่ปุ่นเข้าร่วมการประกวดมิสแกรนด์อินเตอร์เนชันแลตั้งแต่ ปี ค.ศ. 2016 เป็นต้นมา
ผู้ดำรงตำแหน่งมิสแกรนด์ญี่ปุ่นคนแรก คือ เอริโกะ โยชิอิ จากจังหวัดอะกิตะ และได้เข้าร่วมการประกวดมิสแกรนด์อินเตอร์เนชันแนล 2013 ซึ่งถือว่าเป็นการประกวดมิสแกรนด์อินเตอร์เนชันลแนลครั้งแรก ส่วนผู้ดำรงตำแหน่งมิสแกรนด์ญี่ปุ่นคนปัจจุบัน คือ  อายากะ ซาโตะ (Ayaka Sato) จากจังหวัดไอชิ ซึ่งได้รับตำแหน่งจากการประกวดมิสแกรนด์ญี่ปุ่น 2016 เมื่อวันที่ 12 กันยายน ค.ศ. 2016 และได้เป็นตัวแทนเข้าร่วมการประกวดมิสแกรนด์อินเตอร์เนชันแนล 2016 ณ เมืองลาสเวกัส สหรัฐ
ประวัติ

องค์กรมิสแกรนด์ญี่ปุ่นได้รับการก่อตั้งขึ้นอย่างเป็นทางการในปี ค.ศ. 2016 โดย เอริโกะ โยชิอิ มิสแกรนด์ญี่ปุ่น 2013 โดยก่อนหน้า สตีเฟน ดิแอซ (Stephen I. Diáz) เป็นผู้ได้รับสิทธิ์ในการจัดหาตัวแทนหญิงสาวญี่ปุ่นเพื่อเข้าร่วมการประกวดมิสแกรนด์อินเตอร์เนชันแนล โดยได้มีการแต่งตั้งให้ เอริโกะ โยชิอิ และ มิเอโกะ ทาเคอูชิ เป็นผู้ดำรงตำแหน่งมิสแกรนด์ญี่ปุ่น 2013 และ มิสแกรนด์ญี่ปุ่น 2013 ตามลำดับ และเข้าร่วมการประกวดมิสแกรนด์อินเตอร์เนชันแนล ที่ประเทศไทย ในปีดังกล่าว ต่อมาในปี ค.ศ. 2015 ได้มีการจัดการประกวดมิสแกรนด์ญี่ปุ่นขึ้นเป็นครั้งแรกขึ้น โดยผู้ชนะการประกวดในครั้งนั้น คือ อายากะ ทานากะ (Ayaka Tanaka) ซึ่งได้เป็นตัวแทนประเทศญี่ปุ่นเข้าร่วมการประกวดมิสแกรนด์อินเตอร์เนชันแนล 2015 ในช่วงเดือนตุลาคมปีนั้นที่ประเทศไทย หลังจากเป็นต้นมา ได้มีการจัดประกวดมิสแกรนด์ญี่ปุ่นขึ้นเป็นประจำในช่วงเดือนกันยายนของทุกปี ภายใต้การดูแลควบคุมของ เอริโกะ โยชิอิ แห่งบริษัทแพร์ คอปอเรชั่น (Pair Coporation) ผู้ได้รับสิทธิ์การจัดประกวดมิสแกรนด์ญี่ปุ่นจากจากองค์กรมิสแกรนด์อินเตอร์เนชันแนล
ฉบับ

| ปี | ครั้งที่ | วันที่ | สถานที่ | เมืองเจ้าภาพ | ผู้เข้าแข่งขัน | ผลการแข่งขัน> มิสแกรนด์ญี่ปุ่น | ผลการแข่งขัน> รองอันดับ 1 | ผลการแข่งขัน> รองอันดับ 2 | ผลการแข่งขัน> รองอันดับ 3 | ผลการแข่งขัน> รองอันดับ 4 | อ้างอิง |
| --- | --- | --- | --- | --- | --- | --- | --- | --- | --- | --- | --- |
| 2015 | 1 | 24 สิงหาคม | Happo-en, มินาโตะ |  โตเกียว | 22 | Ayaka Tanaka ( จังหวัดไซตามะ) | Mao Kaneko ( จังหวัดไอจิ) | Nanami Tomita ( จังหวัดชิบะ) | ไม่มีผู้ได้รับรางวัล | ไม่มีผู้ได้รับรางวัล |  |
| 2016 | 2 | 11 กันยายน | Bunka Fashion College, ชิบูยะ |  โตเกียว | 20 | Ayaka Sato ( จังหวัดไอจิ) | Eria Taira ( จังหวัดโอกินาวะ) | Ruri Yoshida ( จังหวัดชิบะ) | ไม่มีผู้ได้รับรางวัล | ไม่มีผู้ได้รับรางวัล |  |
| 2017 | 3 | 12 กันยายน | Selene Studio, มินาโตะ |  โตเกียว | 8 | Erika Tsuji ( จังหวัดเกียวโต) | Arisa Katsumoto ( จังหวัดฟูกูอิ) | Aya Kitoya ( จังหวัดคูมาโมโตะ) | ไม่มีผู้ได้รับรางวัล | ไม่มีผู้ได้รับรางวัล |  |
| 2018 | 4 | 31 กรกฎาคม | WOMB Night Club, ชิบูยะ |  โตเกียว | 15 | Haruka Oda ( จังหวัดไซตามะ) | Rie Kuroki ( จังหวัดไอจิ) | Kanami Tobita ( จังหวัดมิยางิ) | ไม่มีผู้ได้รับรางวัล | ไม่มีผู้ได้รับรางวัล |  |
| 2019 | 5 | 16 กรกฎาคม | Yokohama Kannai Hall, นากะ |  จังหวัดคานางาวะ | 30 | Adeline Minatoya ( จังหวัดนางาโนะ) | Daina Itagaki ( จังหวัดฟูกูโอกะ) | Miho Omori ( จังหวัดคานางาวะ) | Honomi Sekine ( จังหวัดโทจิงิ) | Hina Taniguchi ( จังหวัดโอซากะ) |  |
| 2020 | 6 | 11 กันยายน | The Grand Hall Tokyo, มินาโตะ |  โตเกียว | 36 | Ruri Saji ( จังหวัดซางะ) | Karin Kyotan ( จังหวัดโทยามะ) | Makaha Oguma ( จังหวัดนาระ) | Arika Wakabayashi ( โตเกียว) | Yuri Koezuka ( จังหวัดคานางาวะ) |  |
| 2021 | 7 | 24 กันยายน | Hotel Gajoen Tokyo, เมงูโระ |  โตเกียว | 46 | Chika Mizuno ( โตเกียว) | Rika Kinoshita ( จังหวัดเฮียวโงะ) | Yumiko Nishimori ( โตเกียว) | Yuka Sano ( จังหวัดเกียวโต) | Fumika Kiryu ( โตเกียว) |  |
| 2021 | — | 21 ตุลาคม | ประกวดออนไลน์ | ประกวดออนไลน์ | 15 | Sarina Chanana ( จังหวัดชิบะ) | Kayo Kishikawa ( โตเกียว) | Karen Ishigaki ( จังหวัดยามางาตะ) | ไม่มีผู้ได้รับรางวัล | ไม่มีผู้ได้รับรางวัล |  |
| 2022 | 8 | 6 สิงหาคม | Yokosuka Arts Theater, โยโกซูกะ |  จังหวัดคานางาวะ | 22 | Seira Inoue ( โตเกียว) | Maria Nasu ( จังหวัดยามางาตะ) | Mizuki Takashima ( จังหวัดชิบะ) | Anna Yamanouchi ( จังหวัดคานางาวะ) | Yukino Jahana ( จังหวัดโอกินาวะ) |  |
| 2023 | 9 | 16 กรกฎาคม | Tokyo FM Center, ชิโยดะ |  โตเกียว | 14 | Yayoi Machida ( โตเกียว) | Karina Yamada ( จังหวัดชิบะ) | Yuka Oyama ( จังหวัดนาระ) | Taeko Yoshida ( จังหวัดโอซากะ) | Yuki Furihata ( จังหวัดชิบะ) |  |
| 2024 | 10 | 20 กรกฎาคม | New Piea Hall, มินาโตะ |  โตเกียว | 20 | Luma Naomi Shigemitsu ( จังหวัดไอจิ) | Erika Ishibashi ( ชุมชนชาวญี่ปุ่นในสหรัฐ) | Anna Hayakawa ( จังหวัดคานางาวะ) | Sayo Nodake ( ฮกไกโด) | Miho Ogawa ( จังหวัดโทจิงิ) |  |
การแข่งขันระดับนานาชาติ

ต่อไปนี้เป็นรายชื่อตัวแทนชาวญี่ปุ่นของมิสแกรนด์อินเตอร์เนชั่นแนล.
สัญลักษณ์สี
: ชนะเลิศ
: รองชนะเลิศหรืออันดับ 5/19
: เข้ารอบสุดท้าย
: เข้ารอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
| ปี | ตัวแทน | บ้านเกิด | ตำแหน่งระดับประเทศ | ผลงานการแข่งขัน> ตำแหน่ง | ผลงานการแข่งขัน> รางวัลพิเศษ | อ้างอิง |
| --- | --- | --- | --- | --- | --- | --- |
|  2024 | ลูมา นาโอมิ ชิเงมิตสึ |  จังหวัดไอจิ | มิสแกรนด์ญี่ปุ่น 2024 |  |  |  |
|  2023 | ยาโยอิ มาจิดะ |  โตเกียว | มิสแกรนด์ญี่ปุ่น 2023 | ไม่ผ่านเข้ารอบ |  2 รางวัลพิเศษ  ชุดประจำชาติยอดเยี่ยม  5 คนสุดท้าย – Grand Voice Award  |  |
|  2022 | เซระ อิโนอูเอะ |  โตเกียว | มิสแกรนด์ญี่ปุ่น 2022 | ไม่ผ่านเข้ารอบ |  |  |
|  2021 | จิอิกะ มิซึโนะ |  โตเกียว | มิสแกรนด์ญี่ปุ่น 2021 | ไม่ผ่านเข้ารอบ |  1 รางวัลพิเศษ  สลากกินแบ่งรัฐบาล  |  |
|  2021 | ซะรินะ ชนานา |  จังหวัดชิบะ | มิสแกรนด์ญี่ปุ่น 2021 | ไม่ได้เข้าร่วมแข่งขัน | ไม่ได้เข้าร่วมแข่งขัน |  |
|  2020 | รุริ ซะจิ |  จังหวัดซางะ | มิสแกรนด์ญี่ปุ่น 2020 | เข้ารอบ 20 คนสุดท้าย |  2 รางวัลพิเศษ  ชุดประจำชาติยอดเยี่ยม  แต่งกายชุดประจำชาติไทย  |  |
|  2019 | อาเดลีน มินาโตยะ |  จังหวัดนางาโนะ | มิสแกรนด์ญี่ปุ่น 2019 | เข้ารอบ 20 คนสุดท้าย |  1 รางวัลพิเศษ  10 คนสุดท้าย – ชุดประจำชาติยอดเยี่ยม  |  |
|  2018 | ฮารูกะ โอดะ |  จังหวัดไซตามะ | มิสแกรนด์ญี่ปุ่น 2018 | รองอันดับ 4 |  1 รางวัลพิเศษ  12 คนสุดท้าย – ชุดประจำชาติยอดเยี่ยม  |  |
|  2017 | เอริกะ ทซึจิ |  จังหวัดเกียวโต | มิสแกรนด์ญี่ปุ่น 2017 | ไม่ผ่านเข้ารอบ |  |  |
|  2016 | อายากะ ซาโตะ |  จังหวัดไอจิ | มิสแกรนด์ญี่ปุ่น 2016 | ไม่ผ่านเข้ารอบ |  |  |
|  2015 | อายากะ ทานากะ |  จังหวัดไซตามะ | มิสแกรนด์ญี่ปุ่น 2015 | เข้ารอบ 10 คนสุดท้าย |  3 รางวัลพิเศษ  ชุดราตรียอดเยี่ยม  20 คนสุดท้าย – ชุดประจำชาติยอดเยี่ยม  36 คนสุดท้าย – มิสป๊อปปูล่าโหวต  |  |
|  2014 | มิเอโกะ ทาเคอุชิ |  จังหวัดเฮียวโงะ | ได้รับการแต่งตั้ง | เข้ารอบ 20 คนสุดท้าย |  2 รางวัลพิเศษ  20 คนสุดท้าย – ชุดประจำชาติยอดเยี่ยม  25 คนสุดท้าย – ชุดว่ายน้ำยอดเยี่ยม  |  |
|  2013 | เอริโกะ โยชิอิ |  จังหวัดอากิตะ | ได้รับการแต่งตั้ง | ไม่ผ่านเข้ารอบ |  |  |
ทำเนียบ

มิสแกรนด์ญี่ปุ่น 2023
ยาโยอิ มาจิดะ
( โตเกียว)
มิสแกรนด์ญี่ปุ่น 2015
อายากะ ทานากะ
( จังหวัดไซตามะ)
ดูเพิ่ม

มิสแกรนด์อินเตอร์เนชันแนล
แหล่งข้อมูลอื่น

| ด ค กมิสแกรนด์อินเตอร์เนชันแนล |
| --- | --- |
 2013  2014  2015  2016  2017  2018  2019 
 2020  2021  2022  2023  2024  2025 
 บริษัท  องค์กร  ผู้ครองตำแหน่ง  รองชนะเลิศและผู้เข้ารอบสุดท้าย  รางวัลพิเศษ  พิธีกรและศิลปินรับเชิญ  ประเทศ  ฉบับ
ยูโตะ นางาโตโมะ

| 0 | 1 | 2 | 3 |
| --- | --- | --- | --- |
 นางาโตโมะขณะเล่นให้กับทีมชาติญี่ปุ่นในการแข่งขันฟุตบอลโลก 2018
ข้อมูลส่วนตัว
ชื่อเต็ม:  ยูโตะ นางาโตโมะ
วันเกิด:   (1986-09-12) 12 กันยายน ค.ศ. 1986 (38 ปี)
สถานที่เกิด:  Saijō, Ehime, ญี่ปุ่น
ส่วนสูง:  1.70 เมตร (5 ฟุต 7 นิ้ว)
ตำแหน่ง:  แบ็กซ้าย
ข้อมูลสโมสร
สโมสรปัจจุบัน:  เอฟซี โตเกียว
หมายเลข:  5
สโมสรเยาวชน
2002–2004:  Higashi Fukuoka High School
2005–2007:  มหาวิทยาลัยเมจิ
สโมสรอาชีพ*
| ปี |  ทีม |  ลงเล่น |  (ประตู) |
| 2007–2011 |  เอฟซี โตเกียว |  72 |  (5) |
| 2010–2011 |  → เชเซน่า (ยืมตัว) |  16 |  (0) |
| 2011–2018 |  อินเตอร์มิลาน |  170 |  (9) |
| 2018 |  → กาลาทาซาไร (ยืมตัว) |  15 |  (0) |
| 2018–2020 |  กาลาทาซาไร |  32 |  (2) |
| 2020–2021 |  มาร์แซย์ |  25 |  (0) |
| 2021– |  เอฟซี โตเกียว |  35 |  (0) |
ทีมชาติ‡
| 2008 |  ญี่ปุ่น 23 ปี |  2 |  (0) |
| 2008– |  ญี่ปุ่น |  137 |  (4) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 6 January 2019 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 2 July 2018
ยูโตะ นางาโตโมะ (ญี่ปุ่น: 長友 佑都) เป็นนักฟุตบอลอาชีพชาวญี่ปุ่น
เล่นในตำแหน่งแบ็กซ้าย ให้กับสโมสรเอฟซี โตเกียว ในเจลีก 1 ซึ่งเป็นลีกสูงสุดของประเทศญี่ปุ่น และฟุตบอลทีมชาติญี่ปุ่นชุดปัจจุบัน
การเล่นให้ทีมชาติ

นางาโตโมะติดทีมชาติญี่ปุ่นชุดใหญ่และลงเล่นนัดแรกเมื่อวันที่ 24 พฤษภาคม ปี 2008 ในการแข่งขันนัดกระชับมิตรกับทีมชาติไอวอรีโคสต์ โดยสามารถทำประตูแรกในนามทีมชาติได้ในนัดกระชับมิตรที่พบกับทีมชาติซีเรีย ในวันที่ 13 พฤศจิกายน ปี 2008
นางาโตโมะเคยเป็นหนึ่งในผู้เล่นทีมชาติญี่ปุ่น U-21 ชุดที่ลงแข่งขันในโอลิมปิกฤดูร้อน 2008 และได้ไปร่วมเล่นฟุตบอลโลก 3 สมัยติดต่อกันในปี 2010, 2014, 2018 และได้ไปร่วมเล่นเอเชียนคัพอีก 3 สมัยติดต่อกันในปี 2011, 2015, 2019 และยังได้ไปร่วมเล่นคอนเฟเดอเรชันส์คัพ 1 สมัยในปี 2013
นอกจากนี้นางาโตโมะ ยังเป็นผู้เล่น 1 ใน 7 คนที่สามารถลงเล่นให้กับทีมชาติญี่ปุ่นเกิน 100 นัด อีกด้วย
ทำประตูในนามทีมชาติ

| # | วันที่ | สถานที่ | พบ | ประตู | ผลการแข่งขัน | รายการ |
| --- | --- | --- | --- | --- | --- | --- |
| 1. | 13 พฤศจิกายน 2008 | สนามกีฬาไซตามะ 2002 ญี่ปุ่น |  ซีเรีย | 1–0 | 3–1 | กระชับมิตร |
| 2. | 31 พฤษภาคม 2009 | โตเกียว ญี่ปุ่น |  เบลเยียม | 1–0 | 4–0 | กระชับมิตร |
| 3. | 8 ตุลาคม 2009 | ชิซูโอกะ ญี่ปุ่น |  ฮ่องกง | 2–0 | 6–0 | เอเชียนคัพ 2011 รอบคัดเลือก |
รางวัลที่ได้รับ > รางวัลในระดับสโมสร

เจลีก คัพ : 2009
โกปปาอีตาเลีย : 2010–11
ซือเปร์ลีก : 2017–18
รางวัลที่ได้รับ > รางวัลในนามทีมชาติ

เอเชียนคัพ 2011 : ชนะเลิศ
เอเชียนคัพ 2019 : รองชนะเลิศ
รางวัลที่ได้รับ > เกียรติประวัติอื่นๆ

J.League Best XI : 2009
Asian International Footballer of the Year : 2013
รูเนะ สึกิชิโระ

| รูเนะ สึกิชิโระ |
| --- | --- |
เกิด:  (1988-11-04) 4 พฤศจิกายน ค.ศ. 1988 (36 ปี) จังหวัดคานางาวะ ประเทศญี่ปุ่น
สัญชาติ: ญี่ปุ่น

ส่วนสูง: 157 ซม.
หมู่เลือด: เอบี
 
รูเนะ สึกิชิโระ (ญี่ปุ่น: 月城ルネ; อักษรโรมัน: Rune Tsukishiro; 4 พฤศจิกายน ค.ศ. 1988 – ) เป็นนักแสดงเอวีชาวญี่ปุ่นในสังกัดที-เพาเวอส์
ประวัติและชีวิตส่วนตัว

งานอดิเรกของเธอคือการชอปปิง
รูเนะ สึกิชิโระ ได้รับการเปิดตัววิดีโอสำหรับผู้ใหญ่จากค่ายเพรสทิจในเดือนมิถุนายน ค.ศ. 2011 และตั้งแต่ ค.ศ. 2012 เธอได้เป็นนักแสดงหญิงซึ่งผูกขาดสำหรับค่ายมูดีซ์
ผลงานที่ปรากฏตัว > วิดีโอสำหรับผู้ใหญ่

วอเตอร์โพล 07 (อังกฤษ: WATER POLE 07) (11 ตุลาคม โดยบริษัทเพรสทิจ)
การปรากฏตัวทางโทรทัศน์

รายการบีชไนน์ (กรกฎาคม ค.ศ. 2011 ของบริษัททีวีไซตามะ) - แขกรับเชิญประจำเดือน
รายการโอโตนาโนะบิกกูริวะ～อิซูกูรุ (กันยายน ค.ศ. 2011 ของสถานีนิฮงไกเทเลบิ) - แขกรับเชิญประจำเดือน
รายการโมโมโนะซาซายากิ (ช่องมอนโด ทีวี)
ริว (สตรีทไฟเตอร์)

สำหรับความหมายอื่นดู ริว
| --- | --- |
ริว

ริวในทัตสึโนโกะ vs. แคปคอม: อัลติเมตออล-สตาร์ส วาดโดยชินกิโระ
ชื่อ: ริว


รูปแบบการต่อสู้: สตรีทไฟเตอร์ III: คาราเต้ฟรีสไตล์  สตรีทไฟเตอร์ ซีโร 3: ฟรีสไตล์ผสมเคียวคุชินกับโชโตกันคาราเต้, ยูโด  สตรีทไฟเตอร์ IV: ศิลปะการต่อสู้ซึ่งมีรากมาจากอันซัทสึเคน (ญี่ปุ่น: 暗殺拳をルーツとした格闘術 ansatsuken o rūtsu toshita kakutō jutsu)

สัญชาติ:  ญี่ปุ่น

ส่วนสูง: 175 เซนติเมตร
น้ำหนัก: 68 กิโลกรัม

กรุ๊ปเลือด: O

สิ่งที่ชอบ: ศิลปะการต่อสู้, มิซึโยกัง (วุ้นที่ทำมาจากถั่ว)



สิ่งที่เกลียด: แมงมุม (เคยหล่นใส่ปากช่วงที่ริวเผลอหลับ)




ริว (ญี่ปุ่น: リュウ, 隆; อังกฤษ: Ryu) เป็นนักสู้ชาวญี่ปุ่น ซึ่งเป็นตัวละครเอกของเกมสตรีทไฟเตอร์ ริวได้รับการจัดสร้างเป็นตัวละครที่ปรากฏในทุกภาคของซีรีส์ และเป็นที่รู้จักกันดีในฐานะของตัวละครเกมต่อสู้ข้ามฝั่ง ริวได้กลายมาเป็นตัวละครที่รู้จักกันมากที่สุดของเกมต่อสู้ โดยเป็นตัวละครหลักของเกมต่อสู้ในยุคแรกเริ่ม ผู้ซึ่งใช้ศิลปะการต่อสู้ผสมผสานระหว่าง คาราเต้และยูโด (ในเนื้อเรื่องคืออันซัทสึเคน)
ริวมีท่าไม้ตาย ฮาโดเคน (หมัดพลังคลื่น), โชริวเคน (หมัดมังกรทะยานฟ้า) และทัทสึมากิ เซนปุคาคุ (ลูกเตะพายุหมุน) และท่าไม้ตายซุปเปอร์คอมโบคือ ชินคูฮาโดเคน (หมัดคลื่นสูญญากาศ) รวมถึงเดนจินฮาโดเคน และชิน-โชริวเคน ที่ปรากฏในภาค 3 และในภาค 4 มีท่าไม้ตายอุลตร้าคอมโบคือเมทสุฮาโดเคน (Ultra I) และเมทสุโชริวเคน (Ultra II)
ประวัติตามท้องเรื่อง

ริวเป็นศิษย์ร่วมสำนักเดียวกันกับเคน มาสเตอร์ ซึ่งเป็นชาวอเมริกันที่มีรูปแบบการโจมตีคล้ายกัน (ในขณะที่ริวเน้นการโจมตีโดยใช้คลื่นพลัง ส่วนเคนเน้นการใช้หมัดมังกรทะยานฟ้า) นอกจากนี้ ริวยังมีคู่ประลองคนสำคัญอีกรายหนึ่งคือสกัดซึ่งเป็นนักมวยไทย ตามท้องเรื่องนั้น ริวได้เคยใช้ท่าไม้ตายโชริวเคนฝากรอยแผลเป็นขนาดใหญ่ที่ลำตัวของสกัดมาแล้วครั้งหนึ่ง ทำให้สกัดเกิดแค้นใจและคิดหวนกลับมาประลองฝีมือวัดความเป็นจ้าวแห่งนักสู้กันอีกครั้ง
ริวเป็นหนึงในผู้เข้าร่วมแข่งขันรายการเวิลด์วอร์ริเออร์ ภายหลังจากการปราบผู้ท้าชิงทั้งหลายลง ทักษะของริวก็แกร่งพอที่จะสู้กับสกัดได้แล้ว เมื่อทั้งคู่ได้ทำการต่อสู้กัน ผลปรากฏว่าสกัดสามารถล้มริวลงได้ และคิดว่าตนเป็นฝ่ายชนะแล้วจึงพยุงร่างของริวขึ้นมา แต่ด้วยความต้องการที่จะเอาชนะของริว ภาวะจิตสังหารที่เรียกว่า ซาตสึอิ โนะ ฮาโด ได้ครอบงำริว เขาใช้ท่าไม้ตายเมทสุโชริวเคนโจมตีใส่สกัดจนเกิดรอยแผลเป็นขนาดใหญ่และหมดสติไป เมื่อสกัดได้ฟื้นขึ้นมาเขาก็พบกับรอยแผลที่เกิดขึ้น สกัดจึงสาบานตนว่าจะแก้แค้นริวอีกครั้งหนึ่ง
เกี่ยวกับตัวละคร

กัว ฟู่เฉิง เคยรับบทเป็นริว ในภาพยนตร์ฮ่องกงเรื่อง บันล็อก ผู้ชายทะลุเวลา (Futurecops)
ท่าไม้ตาย "โชริวเคน" ของริวและเคน เคยเป็นท่าพิเศษของเอ็กซ์ในร็อคแมน X2 เช่นเดียวกันได้รวมไปถึงอาวุธ ไรซิงไฟเออร์ ของแมกมาร์ด ดรากูน ซึ่งเป็นบอสจากร็อคแมน X4 ที่สามารถใช้ท่าไม้ตายนี้ได้เช่นกัน โดยท่าไรซิงไฟเออร์มีความคล้ายคลึงกับโชริวเคนเป็นอย่างมาก นอกจากนี้ท่าไม้ตาย "ฮาโดเคน" ของริวและเคนเป็นท่าพิเศษของเอ็กซ์ในร็อคแมน X ภาคแรก เช่นเกัน
แหล่งข้อมูลอื่น

ข้อมูลที่เกี่ยวข้องกับ "ริว" (อังกฤษ)
แฟนเพจ "ริว" ใน Facebook
บริษัทแคปคอมผู้ผลิตเกมสตรีทไฟเตอร์ (ญี่ปุ่น)
| ด ค กตัวละครจากเกมสตรีทไฟเตอร์ |
| --- | --- |
สตรีทไฟเตอร์:  เกคิ  เก็น  เคน  โจ  เบอร์ดี  ไมค์  ริว  เรทสึ  ลี  สกัด  อาดอน  อีเกิล 
สตรีทไฟเตอร์ II:  โกคิ  ไกล์  แคมมี  ชุนลี  แซนกีฟ  ดัลซิม  ดี เจย์  บลังก้า  บัลร็อก  เฟยหลง  ที.ฮอว์ก  เวก้า  เอ็ม.ไบสัน  อี.ฮอนดะ 
สตรีทไฟเตอร์ ZERO:  กาย  คาริน  โคดี  จูนิ  จูลี  ซากุระ  โซดอม  แดน ฮิบิกิ  แนช  มากิ  โรเลนโต  โรส  อาร์.มิกะ  อินกริด 
สตรีทไฟเตอร์ EX:  การูดา  แครกเกอร์ แจ็ค  ไคริ  ชาโดว์ไกส์  ชารอน  ดารัน  ดี.ดาร์ก  นานาเสะ  แบลร์ เดม  วัลเคโน รอสโซ  สคัลโลมาเนีย  อาเรีย  อัลเลน สไนเดอร์  แอซ  ฮายาเตะ  โฮคุโตะ 
สตรีทไฟเตอร์ III:  กิลล์  คิว  ฌอน  ดัดเล่ย์  ทเวลฟ์  เนโคร  มาโคโตะ  ยูเรน  เรมี  หยาง  หยุน  ออโร  อเล็กซ์  อิบุกิ  เอเลนา  ฮิวโก 
สตรีทไฟเตอร์ IV:  โกเค็น  จูริ  ซี.ไวเปอร์  เซธ  รูฟัส  อาเบล  เอล เฟอร์เต้  ฮาคาน 
อื่น ๆ:  โก ฮิบิกิ  ชาโดลู  แคปคอม vs. เอสเอ็นเค 2  ทัตสึโนโกะ vs. แคปคอม  มาร์เวล vs. แคปคอม 3  สตรีทไฟเตอร์ X เทคเคน  เทคเคน X สตรีทไฟท์เตอร์
ยูกิ จูได

| ยูกิ จูได |
| --- | --- |
ตัวละครใน ยูกิโอ เกมกลคนอัจฉริยะ GX

ยูกิ จูได (ญี่ปุ่น: 遊城 十代) หรือ Jaden Yuki สำหรับภาพยนตร์การ์ตูนที่ออกอากาศในสหรัฐอเมริกา คือตัวละครหลักของเรื่องเกมกลคนอัจฉริยะ GX พากย์เสียงโดย KENN